钦定古今图书集成/明伦汇编/氏族典/第549卷 > 《廖用贤尚友录》 > 叶溥
## 钦定古今图书集成/明伦汇编/氏族典/第549卷 > 《廖用贤尚友录》 > 叶溥

按《万姓统谱》：“溥字思周，永嘉人。自幼喜读书，诗句肆
口而成。习举子业，为庄郡博门人。正统甲子，为乡试
麟经之魁，同年周文庄雅重之，定为胶漆友。溥后为
大冶邑令，政治宽简，清操如布衣时。及以疾乞归，行
李萧然，皆去时所携物也。士民思之，请列于名宦祠。
子喜雨，继为修仁令，亦尚名节，擢守永安州，人以为
‘溥家教’”云。